אורי טולדנו

אורי טולדנו (נולד ב-21 במרץ 1985) הוא אמן ומפיק מוזיקלי ישראלי הידוע בשם הבמה שלו "Kayma". המוזיקה שיצר הוצגה בתוכניות טלוויזיה ובפרסומות שונות. אורי הוא בנם הצעיר של ליאורה גל ושל הזמר והיוצר הישראלי אבי טולדנו, שייצג את ישראל באירוויזיון 1982.

רקע 
אורי טולדנו נולד בתל אביב לליאורה (לבית גל) ואבי טולדנו. לטולדנו יש שני אחים גדולים, ערן וטל. כשהיה בן שמונה הוריו התגרשו והוא המשיך לגור עם אמו. בשנת 2001, בגיל שש עשרה עבר טולדנו לגור עם חברתו ברחוב בוגרשוב בתל אביב והחל לעבוד בבר מקומי. אמו, ליאורה, עברה לשיקגו ונישאה בשנית. גם אביו נישא בשנית ונולדו לו שלושה ילדים נוספים.

קריירה 
לאחר שירותו הצבאי, עבר טולדנו לניו יורק, שם עבד בנדל"ן. מאוחר יותר, הוא עבר לטנסי ולמיאמי, ולאחר מכן ללוס אנג'לס שם התגורר כארבע שנים. בתקופה זו הוא התחתן, וכעבור כשנתיים התגרש. לפני החזרה לישראל, טולדנו למד במכון SAE למוזיקה. מאוחר יותר, פתח טולדנו אולפן הקלטות משלו והפיק ג'ינגלים מסחריים, בהן עבור חברות גדולות: בירה גולדסטאר, סודה סטרים, פייבר, ואינטל. ועוד, וכן כתב מוזיקה והקליט קריינות עבור תחנת טלוויזיה ישראלית.

בהמשך, חזר טולדנו לישראל וניהל את המחלקה לסאונד במכללה האקדמית אונו.

בשנת 2021, השיק טולדנו את קריירת הסולו שלו תחת שם הבמה "Kayma". סינגל הסולו הראשון של Kayma, שנקרא "Onsitelover", יצא בחודש מאי של אותה שנה. בהמשך, הוא הוציא את הסינגל "Learn to Say No".

דיסקוגרפיה 

 סינגלים של אורי טולדנו (KAYMA)
 Onsitelover (2021)
 Learn to Say No (2021)

חיים אישיים 
טולדנו חי במשותף עם דלית נמירובסקי ולשניים יש בת בשם אליה.

קישורים חיצוניים

הערות שוליים 

תל אביב-יפו: אישים
מוזיקאים ישראלים
סגל הקריה האקדמית אונו
ישראלים שנולדו ב-1985